SAUK se uitvoerende hoof geskorsFrans Matlala. Foto: SAUK “Die raad van die SAUK het Frans Matlala, uitvoerende hoof, vandag met onmiddellike effek geskors hangende ŉ ondersoek,” het Kaizer Kganyago, woordvoerder van die SAUK, gesê. Kganyago het gesê die SAUK gaan nie nou verder kommentaar lewer nie. Jimi Matthews, die SAUK se nuushoof, sal as uitvoerende hoof waarneem. Matlala se skorsing kom minder as ŉ maand nadat Hlaudi Motsoeneng, die SAUK se omstrede bedryfshoof, met “vrywillige verlof” gegaan het. Die openbare beskermer het bevind Motsoeneng het oor sy kwalifikasies gelieg en het onreëlmatige salarisverhogings gekry. Hy word dissiplinêr verhoor nadat die DA hof toe gegaan het om die SAUK te dwing om regstellende stappe wat deur die OB voorgestel is, te implementeer.